..............(sz.) napirend

Előterjesztve:

Gazdasági és Tulajdonosi Bizottsághoz

**E L Ő T E R J E S Z T É S**

**A Képviselő-testület 2019. június 27-i rendes ülésére**

**Tárgy:**  Az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004.(X.13.) önkormányzati rendelet módosítása

**Készítette:** …………………………………..

dr. Láng Orsolya

Vagyonhasznosítási és Ingatlan-nyilvántartási Osztály osztályvezetője

**Egyeztetve:** …................................................

Dankó Virág

alpolgármester

**Látta:** ...........................................................

dr. Szalai Tibor

jegyző

…………………………………

dr. Murai Renáta

jegyzői igazgató

…………………………………

Fermin Antonio Pineda

gazdasági igazgató

Napirend tárgyalása zárt ülést nem igényel!

**Tisztelt Képviselő-testület!**

A Budapest Főváros II. Kerületi Önkormányzat Képviselő-testületének 34/2004.(X.13.) önkormányzati rendelete (továbbiakban: **R.**) tartalmazza az Önkormányzat vagyonára, a tulajdonosi jogok gyakorlására, továbbá az Önkormányzat tulajdonában lévő lakások és nem lakás céljára szolgáló helyiségek elidegenítésére, bérbeadására vonatkozó részletes szabályokat.

Az R. 2. melléklete tartalmazza az Önkormányzat kizárólagos tulajdonában álló forgalomképtelen, R. 3. melléklete az Önkormányzat korlátozottan forgalomképes ingatlanait.

Az elmúlt időszakban bérlőkijelölési jog biztosításáról és feltételeiről szóló megállapodás módosítása, egységes szerkezetbe foglalása, továbbá telekalakítás, valamint ingatlan ingyenes tulajdonba adásáról szóló megállapodás miatt szükséges az R. 2. és R. 3. mellékleteinek – forgalomképtelen és korlátozottan forgalomképes ingatlanok köre – módosítása az alábbiak szerint:

* Az 54610/4 helyrajzi számú, a Budapest II. kerület, Hidegkúti út 209. szám alatti ingatlan egy részének értékesítésével egybekötött telekalakítással létrejött a Párás utca és a Hidegkúti út közötti közvetlen kapcsolat. Ezzel a Pesthidegkúti gyalogosközlekedés fejlesztése keretében közvetlen gyalogos- és kerékpár úr kialakítására nyílt lehetőség, a Hidegkúti út és a Szabadság utca között. A beruházás elkészültével indokolt az 54610/4 helyrajzi számú ingatlant felvenni az R. 2. mellékletében felsorolt forgalomképtelen ingatlanok közé.
* A Budapesti Rendőr-főkapitányság és a Budapest Főváros II. Kerületi Önkormányzat között bérlőkijelölési jog biztosításáról és feltételeiről szóló megállapodásban szereplő ingatlanok közül Fazekas u. 8. II. 3., Fény u. 15. félemelet 2., Hűvösvölgyi út 10/B. I. 20., Küküllő u. 2. as. 2., Lukács u. 6. (Lajos u. 9.) II. 9. és Szász K. u. 1. II. 4. szám alatti lakásingatlanok jelenleg az R. 2. mellékletében – forgalomképtelen ingatlanok – szerepelnek:

Tekintettel arra, hogy ezek a lakások a bérlőkijelölési jog gyakorlójának hozzájárulásával értékesíthetők, indokolt ezen ingatlanokat az R 2. mellékletéből törölni és az R. 3. mellékletében korlátozottan forgalomképes ingatlanok közé felvenni a megállapodás módosításával a bérlőkijelölési joggal érintett további ingatlanokkal együtt:

|  |  |
| --- | --- |
| **Helyrajzi szám** | **Cím** |
| 13786/0/A/11 | Fazekas u. 8. II. 3. |
| 13195/0/A/5 | Fény u. 15. félemelet 2. |
| 11000/2/B/20 | Hűvösvölgyi út 10/B. I. 20. |
| 11543/0/A/2 | Küküllő u. 2. as. 2. |
| 14588/0/A/11 | Lukács u. 6. (Lajos u. 9.) II. 9. |
| 13669/0/A/23 | Szász K. u. 1. II. 4. |
| 13166/1/A/50 | Káplár u. 15-17. IV. 8. |
| 13166/5/C/32 | Pengő u. 6-8. IV. 1. |
| 13166/5/C/10 | Pengő u. 6-8. I. 3. |

* Az R. 3. mellékletébe a korlátozottan forgalomképes ingatlanok körébe szükséges felvenni az alábbi ingatlanokat, melyek a nemzeti vagyonról szóló 2011. évi CXCVI. törvény 5. § (5) bekezdés b) pontja szerint a helyi önkormányzat korlátozottan forgalomképes törzsvagyonát képezik, mint a helyi önkormányzat tulajdonában álló, a helyi önkormányzat képviselő-testülete és szervei, továbbá a helyi önkormányzat által fenntartott, közfeladatot ellátó intézmény, költségvetési szerv elhelyezését, valamint azok feladatának ellátását szolgáló épület, épületrész:

Az 53091 helyrajzi számú, a Budapest II. kerület, Rezeda u. 10. szám alatti ingatlan átalakításával létrejött a Pesthidegkúti Rendészeti Központ. Az ingatlan lakófunkciója ezzel megszűnt, az ingatlan-nyilvántartásban átvezetésre került az ingatlan művelési ágának változása „kivett intézményi épület, udvar” megnevezésre. A változás alapján az 53091 helyrajzi számú ingatlant indokolt felvenni az R. 3. mellékletében felsorolt ingatlanok közé.

A Magyar Állam képviseletében eljáró MNV Zrt. és a Budapest Főváros II. Kerületi Önkormányzat között 2019. május 6. napján állami vagyonba tartozó ingatlan ingyenes önkormányzati tulajdonba adásáról szóló megállapodás alapján az Önkormányzat tulajdonába került a 11660/6 helyrajzi számú, a Budapest II. kerület, Pasaréti út 199. szám alatti ingatlan. Az ingatlan tulajdonba adására Magyarország helyi önkormányzatairól szóló 2011. évi CLXXXIX. törvény 13. § (1) bekezdés 15. pontja szerinti közfeladat ellátásának elősegítése érdekében, tornacsarnok megvalósítása céljából kerül sor. A megállapodás alapján a 11660/6 helyrajzi számú ingatlant indokolt felvenni az R. 3. mellékletében felsorolt ingatlanok közé.

A rendelet-módosítás 1. és 2. mellékletei a nagy terjedelmükre tekintettel papír alapon nem kerültek sokszorosításra, azok az ülésen megtekinthetőek.

A rendelet-módosítás tárgyában Magyarország Alaptörvénye 32. cikk (1) bekezdés a) pontjában és Magyarország helyi önkormányzatairól szóló 2011. évi CLXXXIX. törvény 42. § 1. pontjában foglalt felhatalmazás alapján a Képviselő-testület jogosult dönteni.

Kérem a Tisztelt Képviselő-testületet az előterjesztés megtárgyalására, és az alábbi rendelet-módosítási javaslat elfogadására.

*A rendelet elfogadásához minősített többségű szavazati arány szükséges.*

Budapest, 2019. június 14.

**Dr. Láng Zsolt**

Polgármester

[Rendelet-módosítás 1. melléklete](2%20%20melléklet%20módosítás%202019.%20június.pdf)

[Rendelet-módosítás 2. melléklete](3%20%20melléklet%20módosítás%202019.%20június.pdf)

**Budapest Főváros II. Kerületi Önkormányzat Képviselő-testületének …./2019.(……) önkormányzati rendelete az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló**

**34/2004.(X.13.) önkormányzati rendeletének módosításáról**

|  |  |
| --- | --- |
| **Jelenlegi szövegezés** | **Javasolt módosítás** |
|  | Budapest Főváros II. Kerületi Önkormányzat Képviselő-testülete a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 3. §-ában, 36. § (2) bekezdésében, és 42. § (2) bekezdésében, és a nemzeti vagyonról szóló 2011. évi CXCVI. törvény 18. §-ában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 23. § (5) bekezdés 14. pontjában meghatározott feladatkörében eljárva a következőket rendeli el.  **1. §**   1. Az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004.(X.13.) önkormányzati rendelet (a továbbiakban: **R.**) 2. melléklete helyébe a jelen rendelet 1. melléklete lép. 2. Az R. 3. melléklete helyébe a jelen rendelet 2. melléklete lép. |
|  | **2. §**  E rendelet 2019. július 1. napján lép hatályba és az azt követő napon törvény erejénél fogva hatályát veszti. |

**Budapest Főváros II. Kerületi Önkormányzat Képviselő-testületének …./2019.(……) önkormányzati rendelete az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló**

**34/2004.(X.13.) önkormányzati rendeletének módosításáról**

Budapest Főváros II. Kerületi Önkormányzat Képviselő-testülete a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 3. §-ában, 36. § (2) bekezdésében, és 42. § (2) bekezdésében, és a nemzeti vagyonról szóló 2011. évi CXCVI. törvény 18. §-ában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 23. § (5) bekezdés 14. pontjában meghatározott feladatkörében eljárva a következőket rendeli el.

**1. §**

1. Az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004.(X.13.) önkormányzati rendelet (a továbbiakban: **R.**) 2. melléklete helyébe a jelen rendelet 1. melléklete lép.
2. Az R. 3. melléklete helyébe a jelen rendelet 2. melléklete lép.

**2. §**

E rendelet 2019. július 1. napján lép hatályba és az azt követő napon törvény erejénél fogva hatályát veszti.

|  |  |
| --- | --- |
| **Dr. Láng Zsolt** | **dr. Szalai Tibor** |
| polgármester | jegyző |

**ÁLTALÁNOS INDOKOLÁS**

Az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004.(X.13.) önkormányzati rendelet (továbbiakban: **R.**) módosítása, illetve pontosítása vált szükségessé a különböző fejlesztések, az azok érdekében végrehajtott telekalakítás, továbbá a kötelező önkormányzati feladatok ellátását szolgáló ingatlankör változása miatt.

**RÉSZLETES INDOKOLÁS**

**1. §-hoz:**

Az R. 2. melléklete az Önkormányzat kizárólagos tulajdonában álló forgalomképtelen ingatlanokat tartalmazza.

A Pesthidegkúti gyalogosközlekedés fejlesztése keretében közvetlen gyalogos- és kerékpár úr kialakítására nyílt lehetőség, a Hidegkúti út és a Szabadság utca között, a Párás utca és a Hidegkúti út közötti közvetlen kapcsolat kiépítésével. A beruházás elkészültével indokolt az 54610/4 helyrajzi számú ingatlan felvétele az R. 2. mellékletében szereplő ingatlanok közé.

Az R. 3. melléklete az Önkormányzat kizárólagos tulajdonában álló korlátozottan forgalomképes ingatlanokat tartalmazza.

A Budapesti Rendőr-főkapitányság és a Budapest Főváros II. Kerületi Önkormányzat között létrejött bérlőkijelölési jog biztosításáról és feltételeiről szóló megállapodás módosítása és egységes szerkezetbe foglalása alapján a megállapodásban szereplő ingatlanokban változás történt. A változás szükségessé teszi az újonnan bérlőkijelölési joggal érintett ingatlanok felvételét az R. 3. mellékletébe. Tekintettel arra, hogy a megállapodásban szereplő ingatlanok a bérlőkijelölési jog jogosultja hozzájárulásával értékesíthetők, ezért a megállapodásban felsorolt, az R. 2. mellékletében szereplő ingatlanok törlése az R. 2. mellékletből és az R. 3. mellékletébe történő felvétele indokolt.

Kialakításra került a Pesthidegkúti Rendészeti Központ az 53091 helyrajzi számú, a Budapest II. kerület, Rezeda u. 10. szám alatti ingatlanon. Az ingatlan rendeltetésének változása miatt indokolt felvenni az R. 3. mellékletében felsorolt ingatlanok közé.

A Magyar Állam képviseletében eljáró MNV Zrt. és a Budapest Főváros II. Kerületi Önkormányzat között létrejött megállapodás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 15. pontja szerinti közfeladat ellátásának elősegítése érdekében, tornacsarnok megvalósítása céljából az Önkormányzat tulajdonába került a 11660/6 helyrajzi számú, a Budapest II. kerület, Pasaréti út 199. szám alatti ingatlan, melyet indokolt felvenni az R. 3. mellékletében felsorolt ingatlanok közé.

**2. §-hoz:**

A hatályba léptető rendelkezést tartalmazza.